<https://www.libertatea.ro/stiri/masturbare-leziuni-pe-creier-ctp-psiholog-sexualitate-somatica-3025966#article>
<http://schema.org/articleBody>
"\n „Libertatea” a vorbit cu specialiști din domeniul sexualității pentru a descoperi dacă într-adevăr autosatisfacerea îți poate face leziuni pe creier, așa cum a spus jurnalistul Cristian Tudor Popescu, în direct la Digi24. Aceștia au explicat că nu există vreun studiu care să certifice efectele negative asupra scoarței cerebrale. Au vorbit în schimb despre beneficiile autosatisfacerii.  \n\n\n\n\n\n\n\nLigia Moise este un psiholog cu experiență în terapia de cuplu-copil-familie, cu un masterat în psihoterapii cognitiv-comportamentale și participări la zeci de conferințe inclusiv în domeniul sexualității. Dar declarația jurnalistului Cristian Tudor Popescu că „fetele care se masturbează clitoridian în adolescență ar trebui să știe,  să le spună omul ăla care face curs la școală că e posibil să li se deformeze centrul sexual de pe scoarță”, a lăsat-o perplexă, pur și simplu.  \n\n\n\nAsemenea\naltor mituri din categoria „masturbarea duce la orbire” sau\n„masturbarea crește pilozitatea corporală” și altele de gen.\n\n\n\n„Din\npunct de vedere al profesiei mele, masturbarea nu este bună, nu\ninterzisă, nu e bună doar dacă înlocuiește cu totul viața\nsexuală. Dacă un om ajunge ca masturbarea să îl țină departe de\nrelația cu o persoană de sex opus, de o relație sexuală normală,\natunci putem vorbi despre masturbare că este patologică.  Pentru că\nmă ține departe de un firesc, dar nu că îmi cresc coarne, nu că\nîmi face rău, nu că orbim”,\na explicat psihologul pentru „Libertatea”. \n\n\n\n\nPentru\na vedea leziuni pe creier, e nevoie de RMN\n\n\n\nLigia\nMoise a declarat că i-ar plăcea să fie într-o dezbatere față în\nfață cu CTP pentru a afla mai multe despre acest studiu misterios\nla care face referire jurnalistul. \n\n\n\n\n„Eu\nnu am știință să fi citit vreodată că masturbarea îți\npoate aduce modificări la nivelul scoarței cerebrale. Să ne spună\nunde\na citit așa ceva. Ca să îmi apară ceva pe scoarța cerebrală, ar\nînsemna că cineva a făcut un examen RMN și că, în\nurma sa, pot\nsă spun în momentul în care văd leziunea respectivă că doar\nmasturbarea și nimic altceva nu a provocat-o. În plus asta ar\npresupune că ai și un RMN anterior”,\ncaută o explicație științifică psihologul. \n\n\n\n\nLigia Moise, psiholog clinician\n\n\n\nMasturbarea poate deveni o problemă, cu precădere la adulți, dacă este practicată frecvent, chiar și în momentul în care persoana respectivă are un partener. \n\n\n\nDacă activitatea sexuală a unui om se reduce doar la masturbare, aia este cea mai mică dintre problemele lui pentru că el sigur are tulburări de cogniție, de dezvoltare mentală și/sau tulburare de personalitate. Masturbarea are rolul ei. Câți bărbați se gândesc să-și întrebe prietena sau soția dacă îi place ce au făcut în pat? Prea puțini. Dar dacă o femeie tânără, în urma autostimulării, știe exact ce-i place, îl anunță pe partener. Câți însă se simt lejeri să discute așa? Ligia Moise, psiholog clinician:\n\n\n\nCoach\nîn sexualitate somatică: „Autosatisfacerea ajută\nla eliberarea tensiunii sexuale acumulate în corp”\n\n\n\nLiana\nBuzea este coach în sexualitate somatică și ajută bărbați și\nfemei din România să-și exploreze sexualitatea și chiar îi\nînvață ce exerciții fizice sunt utile pentru a-ți îmbunătăți\nviața sexuală. Ce a constatat și ea în perioada pregătirii în\ndomeniu este tocmai lipsa resurselor de informare de încredere și\ncorecte.\n\n\n\nLiana\na punctat care sunt beneficiile autosatisfacerii. „Atunci când\neste făcută conștient ajută la eliberarea tensiunii sexuale\nacumulate în corp. Aceasta\neste mai degrabă unealta tinerilor; studii americane arată că pe\nmăsură ce înaintează în vârstă, oamenii tind să nu o\nfolosească atât de des; dar este păstrată ca practică pe termen\nlung”.\n\n\n\nLiana Buzea, coach în sexualitate somatică\n\n\n\nÎn\ncontinuare, oamenii nu se simt confortabil să vorbească despre\nasta. „Cultural, mulți oameni se rușinează să spună că se\nmasturbează. foarte multe femei evită subiectul, deși mulți\noameni, conform unor studii americane, au această practică.\nMasturbarea\npoate fi folosită ca un instrument de autocunoaștere - dar asta\nnumai când există o educație sexuală minimă; ai nevoie de un\nanumit grad de cultură sexuală sănătoasă, să te uiți la\nautosatisfacere în acest mod”, a explicat specialista. \n\n\n\n\nExistă\nprea puține studii științifice despre masturbare, în prezent.\nPoate și din cauza faptului că mulți încă se feresc de tematică.\nDar coach-ul în sexualitate somatică știe că există un anumit\ntip de masturbare care te poate afecta, dar deja intrăm într-o altă\ncategorie a practicilor sexuale. \n\n\n\n\n„Există\nun anumit mod de masturbare care poate afecta felul în care corpul\nresimte plăcerea sexuală și care poate genera disfuncție sexuală.\n Ea se numește „prone masturbation”; nu știu să existe încă\nun termen în limba română asociat acestui tip de masturbare. Fiind\nmult mai intens fizic, acest mod poate să afecteze inervația\norganelor sexuale - dar și aici este insuficient studiat în\nprezent”, a explicat Liana Buzea. \n\n\n\n\nConcluzia mea este că problema nu este la masturbare, ci la sursele și calitatea informațiilor despre sexualitate. Impactul unor surse nesănătoase poate fi nu doar de ordin fizic, ci și psiho-emoțional, social și chiar cultural. În prezent cultura modernă are multe influențe din pornografie. Se vede în entertainment, în showbiz, social media, chiar și în modă.  Liana Buzea, coach în sexualitate somatică\n\n\n\nPreședintele Asociaţiei &quot;Mame pentru Mame&quot;, Ana Măiță\n\n\n\nCum\nsă-ți ghidezi copilul în a găsi pornografia sănătoasă\n\n\n\nAna Măiță este activistă pentru drepturile femeilor și președinta Asociației „Mame pentru Mame”. Declarația lui Cristian Tudor Popescu a scandalizat-o, fiindcă nu se aștepta de la un om de calibrul său să transmită o informație incorectă.  \n\n\n\n„Doamne-sfinte, dacă am ajuns să punem etichete de genul acesta pentru autosatisfacerea la vârsta adolescenței, în anul 2020, mai că îmi vine să iau o pancartă și să scriu pe ea: „nu-mi vine să cred că mai protestez pentru subiectul ăsta în 2020!” și să ies în piața publică”, e revoltată Ana Măiță.  \n\n\n\nFemeia are doi băieți în pragul adolescenței cu care a ales să vorbească deschis despre subiectul sexualității. Ba mai mult, atunci când n-a avut răspunsurile la anumite întrebări, s-a așezat la calculator împreună cu ei și au căutat împreună. Au dat inclusiv peste site-uri erotice și ea i-a îndrumat către cele care sunt din sfera normală, reală.\n\n\n\nEste o ocazie bună pentru părinți să le arate cum să caute și ce pornografie să caute. Pentru că ei oricum vor căuta asta, dar vreți să ajungă pe site-uri pornografice cu violență? E bine să fie îndrumați să caute site-uri cu bun gust, care respectă femeia, pe care vor vedea și sâni naturali, și sâni siliconați, și cum arată un corp natural de femeie. Le-am arătat pe net că sunt multe femei care din păcate își modifică corpul în moduri deloc naturale pentru a corespunde unor idealuri care țin mai mult de desene animate, decât de fizionomie umană. Ana Măiță, președinta Asociației Mame pentru Mame\n\n\n\nPărinți\ncare își leagă copiii de mâini să nu se masturbeze\n\n\n\nExplorarea\npropriului corp este o etapă firească din viața noastră și\nîncepe la vârste mai mici decât ne-ar plăcea să recunoaștem.\n„Chiar\nși la o vârstă preșcolară, antepreșcolară, sunt țânci de\ntrei-patru ani care descoperă ei cu mânuța lor, la băiță,\ndescoperă că atingerea respectivă le produce plăcere. Nu trebuie\npedepsiți, nu trebuie îngrădiți. Am auzit de părinți care își\nleagă copiii de mâini. Nu se poate așa ceva, sunt în continuare\nabuzuri de genul acesta. Este ceva foarte dăunător și pot să\nproducă modificări permanente pe toată durata vieții lor\nulterioare”,\nmai spune Ana Măiță. \n\n\n\n\n„Puștoaicele, adolescentele, tinerele, femeile și femeile mai puțin tinere ar trebui să poată să își exploreze propriul corp și să-și producă plăcere atunci când simt nevoia de o relaxare adusă de autosatisfacere fără niciun fel de rușine sau de gânduri negative. Este ceva natural. În societatea românească, de foarte multe ori, plăcerea sexuală a femeii este considerată rușinoasă, este considerată tabu, mai mult decât atât este considerată un fel de CV negativ în ceea ce privește moralitatea ei. Este absolut medieval, este o considerație care vine din epoca medievală, când pelvisul femeii era închis cu centură de castitate”, a explicat activista.  \n"
<https://www.libertatea.ro/stiri/masturbare-leziuni-pe-creier-ctp-psiholog-sexualitate-somatica-3025966>